|  |
| --- |
| Dato: 12-09-2024 |

# **Referat fra Grønt råd**

**Tid:** Torsdag den 19. september 2024 kl. 16.30 – 18.00

**Sted:** Byrådssalen

**Medlemmer:** Niels Fischer Nielsen NFN– Næstformand ENT

Anton Pedersen AP – Grundejerforeningerne (Suppleant)

Britt Schack Hansen BSH – Dansk naturfredningsforening

Christian Fischer CF – Nedgarnsfiskere

Jens Madsen JM – Landbrugserhverv

Jens Wohlert JW – Vandsport

John Nielsen JN – Sejlads/kajak

Karsten Schmidt KS - Friluftsrådet

Mikkel Thøgersen MT - Jagt

Trine Buhl TB – Kulturarv

Marie Cleemann MC – Naturstyrelsen

**Fanø Kommune:** Jan Bøge Sørensen JBS

Marco Brodde MB

Pia Foldberg PF

**Afbud:** Mille Larsen – Formand ENT

Dorthe Lodberg

Søren Rask Jessen SRJ – Naturstyrelsen

Hans Fischer-Nielsen HFN – Sønderho Strandejerforening

Kim Fischer KF – DOF Dansk Ornitologisk Forening

**Dagsordenspunkter:**

1. **Godkendelse af dagsorden.**

Godkendt

1. **Godkendelse af referat.**

Godkendt

1. **Generel orientering om rammerne vedr. ”Urørt skov”**

Marie Cleemann fra Naturstyrelsen gennemgik rammerne, og pointerede at det selvfølgelig er en forudsætning, at de anbefalede områder udpeges til urørt skov.

På Fanø er de anbefalede områder: Fanø Klitplantage, Kikkebjerg plantage og Torp plantage.

Kopi af Marie Cleemanns PowerPoint er vedlagt.

1. **Drøftelse af håndtering og sikring af adgang og bilkørsel på stranden (nedkørsel ved Fanø Bad mv.)**

Britt ønsker en fremadrettet plan.

Marco oplyser at man fra kommunens side er opmærksom på nedkørslen, men trods harvning i sommers ser stranden nu ud igen som før. En anden og mere varig løsning skal derfor findes. Der er arrangeret et dialogmøde d. 24.10.24. mellem Fanø Vesterhavsbad Grundejerforening, DN og Fanø Kommune, hvor en varig løsning søges drøftet, inden der søges nødvendige dispensationer hos andre myndigheder i forbindelse med et kommende projekt.

1. **Natura 2000 planer og naturplejeindsatser på Fanø.**

Jan orienterede om, at Natura 2000-handleplanen for N89 Vadehavet færdig og sendt til endelig politisk godkendelse.

Carsten spørger til faskinerne, der er etableret på Halen. Disse er ikke sat op af kommunen, men af jagtforeningen, i et forsøg på at kystsikre klitten.

Britt ønsker en opfølgning på næste møde, fra besigtigelsen den 25. september 2024.

1. **Status på klimatilpasningsplanens mål og løsninger for at undgå fremtidige oversvømmelser i sommerhusområderne?**

Jan oplyser at Kommunen ikke er langt nok, men vi er i gang på flere områder.

* B.la. en grundige indsats på grøfter og vandløb, men det kræver ofte tilladelser, som tager tid at få.
* Kommunen har hyret Rambøll, for at få input på, hvor henne indsatsen skal sættes ind - b.la ved Rindby og Sønderho Strand.
* Der sættes også ind overfor Kommunens egne grøfter og vandløb, men vi skal også have et overblik over private grøfter og vandløb. I den forbindelse indkalder vi til et møde 1.10, hvor vi vil fortælle grundejerne, hvad de selv kan gøre. Mødet opfølges af en pjece.

Vi er i dialog med miljømyndighederne, for at få tilladelse til at udlede mere vand i havet. Alternativt skal vi rense vandet, men det er en dyr løsning.

Trine spørger, om det er rimeligt, at borgerne selv skal betale for kloakering, og vil gerne have, at politikerne finder ud af, om der kan være statslig støtte til kloakeringen. Jens og Jan mener dog ikke det er en mulighed, men opfordrer til, at der søges private fonde mm.

Grønt råd ønsker at få opdateret Gis-kort på Kommunens web-kort, lige som der også er et ønske om at kunne tilgå gamle kort.

1. **Status for Anker Drømmefanger**

Eventuel genopsætning af Anker Drømmefanger afventer fortsat behandlingen af en klagesag i Fødevare- og miljøklagenævnet. Kommunen forventer at sagen er afgjort ved årets udgang.

Carsten spørger til Ankers tilstand, da det er relevant for om Grønt råd skal bruge ”mere taletid” på skulpturen. Jan oplyser at skulpturen er delt på 2 forskellige opbevaringssteder, men vil tjekker op skulpturens tilstand.

Jens spørger om vi evt. kan sælge Anker, da det virker som om ingen er interesseret i at få den opsat igen. Da et er en foræring fra kunstneren, mener Jan, at det skal vi spørge kunstneren ad. Desuden er det en politisk beslutning, om den skal sættes op eller ej, samt vedligehold og et evt. salg.

1. **Orientering vedr. mikroreservater for trækfugle – Marco Brodde.**

Aarhus Universitet arbejder sammen med bl.a. Miljøministeriet, Naturstyrelsen og Nationalpark Vadehavet om et forsøgsprojekt, hvor der etableres et afmærket hensynsområde på vaden ud for Sønderho Strand.

Projektet har været fremlagt og drøftet på et åbent møde i Sønderho, men sendes også ud til offentlig høring på kommunens hjemmeside i nær fremtid.

Marco pointerer, at nedgarnsfiskere og andre lokale brugere af områder stadig skal have tilgang til områderne.

1. **Gennemgang af Bæredygtige principper for Fanøs grønne arealer**

Jan gennemgik principperne, som Grønt Råd tidligere har haft lejlighed til at udtale sig om. Kommunen lægger nu principperne til grund for arbejdet med grønt vedligehold. Kopi af principperne er vedlagt referatet.

**10.Evt.**

Der var intet under punktet.

**11.Næste mødedato.**

14. november kl. 16.30-18.00

Venlig hilsen

Pia Foldberg